माडा टैक्स में संसोधन गलत : चैंबर
रांची | चैंबरपदाधिकारियों ने नगर विकास मंत्री सीपी सिंह से मुलाकात की। अध्यक्ष पवन शर्मा ने उन्हें बताया कि झारखंड क्षेत्र खनिज विकास प्राधिकार (माडा) द्वारा पहले टैक्स धनबाद और बोकारो क्षेत्र में लगाया गया था। अब इसे संशोधित करते हुए पूरे राज्य में लगा दिया गया है। सरकार के इस अध्यादेश में व्यवसायियों से बाजार शुल्क वसूली के लिए कुर्की-जब्ती, वारंट और अचल संपत्ति जब्ती के प्रावधान हैं, जो पूरी तरह अव्यवहारिक है। इससे व्यवसायियों के बीच भय का माहौल है। इतना ही नहीं, छोटे व्यापारियों से हर बिंदु पर 2006 से बाजार शुल्क लेने का प्रावधान है, जो अव्यवहारिक है। मौके पर कुणाल अजमानी, राम बांगड़ और शशांक मौजूद थे।
hne_Deva hin_Deva